**รายงานการประชุมสภาเทศบาลตำบลพระซอง สมัยสามัญ สมัยที่ 4 ครั้งที่ 1 ประจำปี 2562**

**วันที่ 25 พฤศจิกายน 2562 เวลา 09.30 น.**

**ณ ห้องประชุมสภาเทศบาลตำบลพระซอง**

**-----------------------**

**รายชื่อผู้มาประชุม**

1. นายคอนสวรรค์ เขตนคร ตำแหน่ง ประธานสภาเทศบาลตำบลพระซอง

2. นายอานนท์ ขุนหนู ตำแหน่ง รองประธานสภาเทศบาลตำบลพระซอง

3. นายตุน อินทร์โสม ตำแหน่ง สมาชิกสภาเทศบาลตำบลพระซอง เขต 2

4. นายบุญเลิศ อุ่นหล้า ตำแหน่ง สมาชิกสภาเทศบาลตำบลพระซอง เขต 1

5. นายสกล อินธิแสง ตำแหน่ง สมาชิกสภาเทศบาลตำบลพระซอง เขต 1

6. นายพีระพร วรวัฒนธรรม ตำแหน่ง สมาชิกสภาเทศบาลตำบลพระซอง เขต 1

7. นายประหยัด เชื้อสาทุม ตำแหน่ง สมาชิกสภาเทศบาลตำบลพระซอง เขต 2

8. นายประเชิญ เชื้อสาทุม ตำแหน่ง สมาชิกสภาเทศบาลตำบลพระซอง เขต 2

9. นายบุญจันทร์ มีบุญ ตำแหน่ง สมาชิกสภาเทศบาลตำบลพระซอง เขต 1

10. นายคำสาย พ่อลีละ ตำแหน่ง สมาชิกสภาเทศบาลตำบลพระซอง เขต 1

11. นายถนอม มีพรหม ตำแหน่ง สมาชิกสภาเทศบาลตำบลพระซอง เขต 2

12. นางณัชชา วงษ์จำปา ตำแหน่ง เลขานุการสภาเทศบาลตำบลพระซอง

**รายชื่อผู้เข้าร่วมประชุม**

1. นางสาวนฤมล เหลือบุญชู ตำแหน่ง ปลัดเทศบาลปฏิบัติหน้าที่นายกฯ

2 นายธนูฤทธิ์ แก้วมณีชัย ตำแหน่ง ผู้อำนวยการกองช่าง

3. นางสาววิมลรัตน์ วงค์หน่ายโกฏ ตำแหน่ง ผู้อำนวยการกองสวัสดิการสังคม

4. นางรวิสรา อังครุฑ ตำแหน่ง หัวหน้าฝ่ายอำนวยการ

5. นางสาวพิไลพร พรมบุตร ตำแหน่ง หัวหน้าฝ่ายพัฒนารายได้

6. พันจ่าเอกกฤติยา จิตต์ตรง ตำแหน่ง หัวหน้าฝ่ายบริหารงานสาธารณสุขฯ

7. นางณิชตญา หูมวงศ์ ตำแหน่ง นักจัดการงานทั่วไปชำนาญการ

8. นายจักรพงษ์ หล้าสุพรม ตำแหน่ง นักวิเคราะห์นโยบายและแผนปฏิบัติการ

9. นายณัฐวัฒน์ คำเรือน ตำแหน่ง เจ้าพนักงานธุรการ

10. นางวิไลลักษณ์ เชื้อดวงผูย ตำแหน่ง ผู้ช่วยเจ้าหน้าที่ประชาสัมพันธ์

11. นางชยาภาภรณ์ ทองบ่อ ตำแหน่ง ผู้ช่วยเจ้าหน้าที่ธุรการ

**เริ่มการประชุม เวลา 09.30 น.**

นางณัชชา วงษ์จำปา เรียนประธานสภาเทศบาลตำบลพระซองและสมาชิกสภาผู้ทรงเกียรติทุกท่าน

เลขานุการสภาฯ ดิฉันนางณัชชา วงษ์จำปา เลขานุการสภาเทศบาลตำบลพระซอง เมื่อที่ประชุมพร้อมแล้วขอเชิญท่านประธานสภาเทศบาลตำบลพระซอง เปิดประชุมสภาเทศบาลตำบลพระซอง สมัยสามัญ สมัยที่ 4 ครั้งที่ 1 ประจำปี

พ.ศ. 2562 ในวันที่ 25 พฤศจิกายน พ.ศ. 2562 เรียนเชิญค่ะ

นายคอนสวรรค์ เขตนคร วันนี้ประชุมสภาเทศบาลสมัยสามัญ สมัยที่ 4 ครั้งที่ 1 ในวันที่ 25

ประธานสภาเทศบาลฯ พฤศจิกายน ประจำปี พ.ศ. ๒๕62 เวลา 09.3๐ น. ณ ห้องประชุมสภา

เทศบาลตำบลพระซอง วันนี้สมาชิกสภาเทศบาลเข้าร่วมประชุม 11 คน

ประกาศสภาเทศบาลตำบลพระซอง เรื่อง เรียกประชุมสภาเทศบาลตำบลพระซอง สมัยสามัญ สมัยที่ 4 ประจำปี พ.ศ. 2562

ตามมติที่ประชุมสภาเทศบาลตำบลพระซอง ในการประชุมสภาเทศบาล สมัยสามัญ สมัยที่ 1 ครั้งที่ 1 เมื่อวันที่ 22 กุมภาพันธ์ พ.ศ. 2562 กำหนดให้มีการประชุมสมัยสามัญประจำปี 2562 ครั้งที่ 4 ระหว่างวันที่ 1 - 30 พฤศจิกายน 2562 มีกำหนด 30 วัน นั้น อาศัยอำนาจตามความในมาตรา 25 แห่งพระราชบัญญัติเทศบาล พ.ศ. 2496 และแก้ไขเพิ่มเติมถึง (ฉบับที่ 13) พ.ศ. 2552 ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 รวมแก้ไขเพิ่มเติม (ฉบับที่ 2) พ.ศ. 2554 ข้อ 22 จึงเรียกประชุมสภาเทศบาลตำบลพระซอง สมัยสามัญ สมัยที่ 4 ประจำปี 2562 ตั้งแต่วันที่ 1 พฤศจิกายน 2562 ถึง 30 พฤศจิกายน 2562 มีกำหนดไม่เกิน 30 วัน จึงประกาศมาเพื่อทราบโดยทั่วกัน ประกาศ ณ วันที่ 28 เดือน ตุลาคม พ.ศ. 2562

**ระเบียบวาระที่ 1เรื่อง ประธานแจ้งให้ที่ประชุมทราบ**

นายคอนสวรรค์ เขตนคร - **ไม่มี**

ประธานสภาเทศบาลฯ

**ระเบียบวาระที่ 2 เรื่อง รับรองรายงานการประชุมครั้งที่ผ่านมาสมัยวิสามัญ ครั้งที่** 1

**ประจำปี 2562 เมื่อวันที่ 27 กันยายน 2562**

นายคอนสวรรค์ เขตนคร ตามที่ได้ส่งสำเนารายงานการประชุมไปให้สมาชิกสภาเทศบาลทุกท่านแล้ว

ประธานสภาเทศบาลฯ ลำดับต่อไปขอเชิญนายตุน อินทร์โสม ประธานตรวจรายงานการประชุมได้ชี้แจงว่ารายงานการประชุมสภาเทศบาล สมัยวิสามัญ ครั้งที่ 1

เมื่อวันที่ 27 กันยายน 2562 ว่ามีข้อความใดควรแก้ไขหรือไม่ เชิญครับ

นายตุน อินทร์โสม เรียนท่านประธานสภาเทศบาลตำบลพระซอง กระผมนายตุน อินทร์โสม

สมาชิกสภาเทศบาลฯ สมาชิกสภาเทศบาลตำบลพระซอง/ประธานกรรมการตรวจรายงานการประชุม ตามที่คณะกรรมการตรวจรายงานการประชุมได้มาตรวจรายงานการประชุมสภาเทศบาล สมัยวิสามัญ ครั้งที่ 1 เมื่อวันที่ 27 กันยายน 2562 ตั้งแต่เวลา 09.30 น. เป็นต้นไป ณ ห้องประชุมสภาเทศบาลตำบลพระซอง บัดนี้คณะกรรมการทุกท่านได้ตรวจและเห็นว่ารายงานการประชุมบันทึกได้ถูกต้อง ครบถ้วน จึงลงลายมือไว้เป็นหลักฐาน เมื่อวันที่ 30 กันยายน 2562 แล้วครับ

นายคอนสวรรค์ เขตนคร ตามที่นายตุน อินทร์โสม ประธานกรรมการตรวจรายงานการประชุมได้

ประธานสภาเทศบาลฯ รายงานผลการตรวจรายงานการประชุมสภาเทศบาล สมัยวิสามัญ ครั้งที่ 1 เมื่อวันที่ 27 กันยายน 2562 ต่อสภาได้รับทราบแล้วนั้น

มีสมาชิกท่านใดสงสัยเห็นว่ารายงานการประชุมมีข้อความใดควรแก้ไขหรือไม่ เชิญครับ

นางสาวนฤมล เหลือบุญชู เรียนท่านประธานสภาเทศบาลตำบลพระซอง และสมาชิกสภาผู้ทรงเกียรติ ปลัดเทศบาลฯ ทุกท่าน ดิฉัน นางสาวนฤมล เหลือบุญชู ปลัดเทศบาล ปฏิบัติหน้าที่นายก

เทศมนตรีตำบลพระซอง ขอแก้ไขหน้าที่ 5 บรรทัดที่ 7 นับจากด้านล่าง คำว่า “ผู” ให้เติมไม้ “ไม้โท” ค่ะ

นายพีระพร วรวํฒนธรรม เรียนท่านประธานสภาเทศบาลตำบลพระซอง กระผมนายพีระพร

สมาชิกสภาเทศบาลฯ วัฒนธรรม สมาชิกสภาเทศบาลตำบลพระซอง เขต 1 ขอแก้ไปหน้าที่ 7 บรรทัดที่ 5 แก้ไขจากหมู่ที่ 8 เป็นหมู่ที่ 16 ครับ

นายคอนสวรรค์ เขตนคร มีสมาชิกท่านใดจะเสนอแก้ไขรายงานการประชุมอีกหรือไม่ครับ

ประธานสภาเทศบาลฯ ถ้าไม่มีกระผมจะขอมติที่ประชุมเพื่อรับรองรายงานการประชุมสภาเทศบาล สมัยวิสามัญ ครั้งที่ 1 เมื่อวันที่ 27 กันยายน 2562 สมาชิก

ท่านใดเห็นด้วยโปรดออกเสียงด้วยการยกมือ

**มติที่ประชุมเห็นด้วย 10 เสียง คือ**

1. **นายตุน อินทร์โสม**
2. **นายพีระพร วรวัฒนธรรม**
3. **นายอานนท์ ขุนหนู**
4. **นายบุญจันทร์ มีบุญ**
5. **นายประเชิญ เชื้อสาทุม**
6. **นายประหยัด เชื้อสาทุม**
7. **นายสกล อินธิแสง**
8. **นายคำสาย พ่อลีละ**
9. **นายถนอม มีพรหม**
10. **นายบุญเลิศ อุ่นหล้า**

**ไม่เห็นด้วย - คน**

**งดออกเสียง 1 คน**

**รับรองรายงานการประชุมสภาเทศบาล สมัยวิสามัญ ครั้งที่ 1**

**เมื่อวันที่ 27 กันยายน** **2562 เป็นเอกฉันท์ 10 เสียง**

**ระเบียบวาระที่ 3 เรื่อง เพื่อทราบ**

**3.1 เรื่อง ญัตติ รายงานผลการปฏิบัติงานของคณะผู้บริหารเทศบาลตำบลพระซอง ประจำปีงบประมาณ 2562**

นายคอนสวรรค์ เขตนคร ขอเชิญปลัดเทศบาลปฏิบัติหน้าที่นายกเทศมนตรีตำบลพระซอง ได้รายงาน

ประธานสภาเทศบาลฯ ผลการปฏิบัติงานของคณะผู้บริหารเทศบาลตำบลพระซอง ประจำปีงบประมาณ 2562ต่อสภาได้รับทราบ เชิญครับ

นางสาวนฤมล เหลือบุญชู เรียนท่านประธานสภาเทศบาลตำบลพระซอง และสมาชิกสภาผู้ทรงเกียรติ ปลัดเทศบาลฯ ทุกท่าน ดิฉัน นางสาวนฤมล เหลือบุญชู ปลัดเทศบาล ปฏิบัติหน้าที่

นายกเทศมนตรีตำบลพระซอง ขอเสนอญัตติดังนี้

ที่ สำนักงานเทศบาลตำบลพระซอง วันที่ 11 เดือน ตุลาคม พ.ศ. 2562เรื่อง ขอเสนอญัตติ เรียน ประธานสภาเทศบาลตำบลพระซอง ข้าพเจ้า นางสาวนฤมล เหลือบุญชู ตำแหน่ง ปลัดเทศบาล ปฏิบัติหน้าที่ นายกเทศมนตรีตำบลพระซอง ขอเสนอญัตติ ต่อสภาเทศบาลตำบลพระซอง เพื่อรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี ให้สภาเทศบาลตำบลพระซอง รับทราบผลการปฏิบัติงานของคณะผู้บริหารเทศบาลตำบลพระซอง ประจำปีงบประมาณ พ.ศ. 2562 ตามที่คณะผู้บริหารและสมาชิกสภา เทศบาลตำบลพระซอง ได้จัดทำเทศบัญญัติงบประมาณรายจ่ายประจำปีงบประมาณ ๒๕๖2 และบริหารงบประมาณ สิ้นสุด ในวันที่ ๓๐ กันยายน ๒๕๖2 รายละเอียดตามเทศบัญญัติงบประมาณรายจ่ายประจำ ๒๕๖2 ที่ได้แจ้งแล้วนั้น ตามพระราชบัญญัติเทศบาล พ.ศ. ๒๔๙๖ ข้อ ๔8ทศ**๔๘**  วรรคห้า “ให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี” คณะผู้บริหารเทศบาลตำบลพระซอง จึงขอเสนอญัตตินี้ต่อสภาเทศบาลตำบลพระซอง เพื่อให้สภาเทศบาลตำบลพระซอง ได้ทราบตามระเบียบ กฎหมาย ประกาศ ตามเอกสารที่แนบท้ายญัตตินี้ ขอได้โปรดนำเสนอต่อที่ประชุมสภาเทศบาลตำบลพระซอง เพื่อทราบต่อไป ขอแสดงความนับถือ นางสาวนฤมล เหลือบุญชู ปลัดเทศบาล ปฏิบัติหน้าที่ นายกเทศมนตรีตำบลพระซอง และประกาศเทศบาลตำบลพระซอง ดังนี้

# - ประกาศเทศบาลตำบลพระซอง เรื่อง รายงานแสดงผลการปฏิบัติงานของคณะผู้บริหารเทศบาลตำบลพระซอง ประจำปีงบประมาณ ๒๕๖2 ด้วย พระราชบัญญัติเทศบาล พ.ศ. ๒๔๙๖ แก้ไขเพิ่มเติมจนถึง (ฉบับที่ ๑๓) พ.ศ. ๒๕๕๒ มาตรา ๔๘ ทศ ก่อนนายกเทศมนตรีเข้ารับหน้าที่ ให้ประธานสภาเทศบาลเรียกประชุมสภาเทศบาลเพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกเทศมนตรี วรรคห้า “ให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี” วรรคหก “คำแถลงนโยบายของนายกเทศมนตรีและรายงานแสดงผลการปฏิบัติงานให้ประกาศไว้โดยเปิดเผยที่สำนักงานเทศบาลด้วย” นายกเทศมนตรีตำบลพระซอง จึงประกาศรายงานแสดงผลการปฏิบัติงาน ของเทศบาลตำบล พระซอง อำเภอนาแก จังหวัดนครพนม ประจำปีงบประมาณ ๒๕๖2 รายละเอียดผลงานแนบท้ายประกาศนี้ จึงประกาศให้ทราบโดยทั่วกัน ประกาศ ณ วันที่ 1๑ เดือน พฤศจิกายน พ.ศ. ๒๕๖2 นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง

(ตามเอกสารแนบท้าย หมายเลข 1)

นายคอนสวรรค์ เขตนคร มีสมาชิกท่านใดจะอภิปรายเกี่ยวกับญัตติ รายงานผลการปฏิบัติงานของ

ประธานสภาเทศบาลฯ คณะผู้บริหารเทศบาลตำบลพระซอง ประจำปีงบประมาณ 2562

เชิญครับ

นายตุน อินทร์โสม เรียนท่านประธานสภาเทศบาลตำบลพระซอง กระผมนายตุน อินทร์โสม

สมาชิกสภาเทศบาลฯ สมาชิกสภาเทศบาลตำบลพระซอง ขอถามหน้าที่ 2 รายจ่ายโครงการปลูกพืชสวนสมุนไพร ช่องรายการเบิกจ่าย จะเห็นว่ายังไม่มีการเบิกจ่าย เพราะอะไรถึงไม่ดำเนินการ และ โครงการปลูกป่าเฉลิมพระเกียรติ ดำเนินการปลูกแล้วหรือยัง ปลูกที่ใด

นายคอนสวรรค์ เขตนคร มีสมาชิกท่านใดจะอภิปรายอีกหรือไม่ ครับ ถ้าไม่มีขอเชิญปลัดเทศบาล

ประธานสภาเทศบาลฯ ปฏิบัติหน้าที่นายกเทศมนตรี ตอบคำถามเชิญครับ

นางสาวนฤมล เหลือบุญชู เรียนท่านประธานสภาเทศบาลตำบลพระซอง และสมาชิกสภาผู้ทรงเกียรติ ปลัดเทศบาลฯ ทุกท่าน ดิฉัน นางสาวนฤมล เหลือบุญชู ปลัดเทศบาล ปฏิบัติหน้าที่นายก

เทศมนตรีตำบลพระซอง ขอชี้แจงท่านสมาชิกดังนี้คะ เรื่องโครงการปลูกพืชสมุนไพรยังไม่ดำเนินการเนื่องจาก สถานที่ปลูกไม่เหมาะสม และพันธุ์พืชสมุนไพรหาไม่ได้ครบตามจำนวน ส่วนโครงการปลูกป่าเฉลิมพระเกียรติ ไม่ได้ใช้งบประมาณ แต่ดำเนินการปลูกแล้วเป็นสวนป่าไม้นานาพันธุ์ อยู่ที่สวนสาธารณเทศบาลตำบลพระซองคะ

นายคอนสวรรค์ เขตนคร มีสมาชิกท่านใดจะอภิปรายอีกหรือไม่ ถ้าไม่มีถือว่าที่ประชุมรับทราบ

ประธานสภาเทศบาลฯ

**ที่ประชุม รับทราบ**

**ระเบียบวาระที่ 4 เรื่อง เพื่อพิจารณา**

**-เรื่องขอเสนอญัตติ โอนงบประมาณเพื่อตั้งจ่ายเป็นรายการใหม่ ประจำปี งบประมาณ 2563 จำนวน 1 รายการ**

นายคอนสวรรค์ เขตนคร ขอเชิญปลัดเทศบาลปฏิบัติหน้าที่นายกเทศมนตรี ได้ชี้แจง

ประธานสภาเทศบาลฯ เหตุผล ญัตติการโอนงบประมาณเพื่อตั้งจ่ายเป็นรายการใหม่ ประจำปี งบประมาณ 2563 ต่อสภาทราบ เชิญครับ

นางสาวนฤมล เหลือบุญชู เรียนท่านประธานสภาเทศบาลตำบลพระซอง และสมาชิกสภาผู้ทรงเกียรติ ปลัดเทศบาลฯ ทุกท่าน ดิฉัน นางสาวนฤมล เหลือบุญชู ปลัดเทศบาล ปฏิบัติหน้าที่

นายกเทศมนตรีตำบลพระซอง ขอเสนอญัตติดังนี้

**-** ที่ สำนักงานเทศบาลตำบลพระซอง วันที่ 11 เดือน ตุลาคม พ.ศ. 2562 เรื่อง ขอเสนอญัตติ เรียน ประธานสภาเทศบาลตำบลพระซอง ข้าพเจ้า นางสาวนฤมล เหลือบุญชู ตำแหน่ง ปลัดเทศบาล ปฏิบัติหน้าที่ นายกเทศมนตรีตำบลพระซอง ขอเสนอญัตติ ต่อสภาเทศบาลตำบลพระซอง เพื่อพิจารณาอนุมัติการโอนงบประมาณเพื่อตั้งจ่ายรายเป็นรายการใหม่ ประจำปีงบประมาณ พ.ศ. ๒๕63 ตามรายการดังต่อไปนี้ สำนักปลัดเทศบาลตำบลพระซอง ขอโอนงบประมาณรายจ่าย เพื่อตั้งจ่ายเป็นรายการใหม่ ประจำปีงบประมาณ พ.ศ. ๒๕63 แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์คอมพิวเตอร์ เพื่อจัดซื้อคอมพิวเตอร์โน้ตบุ๊ก สำหรับงานธุรการ จำนวน 1 เครื่อง ๆ ละ 22,000 บาท รวมเป็นเงินจำนวน 22,000 บาท (สองหมื่นสองพันบาทถ้วน) (รายละเอียดตามเอกสารแนบท้าย) รวมขอโอนตั้งจ่ายรายการใหม่ งานบริหารทั่วไป จำนวน 22,000 บาท (สองหมื่นสองพันบาทถ้วน) ขอโอนลดจาก เทศบัญญัติงบประมาณรายจ่ายประจำปีงบประมาณ พ.ศ. 2563 แผนงานบริหารงานทั่วไป งานบริหารทั่วไป งบบุคลากร หมวดเงินเดือน (ฝ่ายการเมือง) ประเภทเงินเดือนนายก/รองนายก เพื่อจ่ายเป็นเงินเดือนของนายกเทศมนตรีตำบลพระซอง จำนวน 27,600 บาท /เดือน (27,600x12 = 331,200 บาท) และเงินเดือนรองนายกเทศมนตรีตำบลพระซอง จำนวน 2 คนๆ ละ 15,180 บาท/เดือน (15,180x2x12 = 364,320 บาท) ตามระเบียบกระทรวงมหาดไทยว่าด้วยเงินเดือน เงินค่าตอบแทน และประโยชน์ตอบแทนอย่างอื่นของนายกเทศมนตรี รองนายกเทศมนตรี ประธานสภาเทศบาล สมาชิกสภาเทศบาล เลขานุการนายกเทศมนตรี ที่ปรึกษานายกเทศมนตรีและจ่ายค่าเบี้ยประชุมกรรมการสภาเทศบาล พ.ศ. 2554 และแก้ไขเพิ่มเติมถึงปัจจุบัน (หน้า 84) ตั้งไว้ 695,520 บาท คงเหลือ 695,520 บาท ขอโอนลด จำนวน 22,000 บาท (สองหมื่นสองพันบาทถ้วน) เนื่องจากในรายการที่ขอโอนงบประมาณตั้งจ่ายเป็นรายการใหม่ ไม่ได้ตั้งไว้ในเทศบัญญัติงบประมาณรายจ่ายประจำปี 2563 ซึ่งมีความจำเป็นต่อการบริหารกิจการของเทศบาล ให้มีประสิทธิภาพ บรรลุ วัตถุประสงค์ในการปฏิบัติงาน รวดเร็ว ทันเวลา ดังนั้น จึงขอเสนอญัตตินี้ต่อสภาเทศบาลตำบลพระซองเพื่อพิจารณาอนุมัติตามระเบียบ กฎหมายต่อไป ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ แก้ไขเพิ่มเติม(ฉบับที่ ๓) พ.ศ.๒๕๔๓ ข้อ ๒๗ การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น ขอได้โปรดนำเสนอต่อที่ประชุมสภาเทศบาลตำบลพระซอง เพื่อพิจารณาต่อไป ขอแสดงความนับถือ นางสาวนฤมล เหลือบุญชู ปลัดเทศบาลปฏิบัติหน้าที่นายกเทศมนตรีตำบลพระซอง

**(ตามเอกสารแนบท้าย หมายเลข 2)**

-เพื่อใช้ในการปฏิบัติงานของเจ้าหน้าที่สำหรับ งานธุรการสำนักปลัดเทศบาล ซึ่งครุภัณฑ์คอมพิวเตอร์ ที่จัดซื้อในปีงบประมาณที่ผ่านมายังไม่เพียงพอ จึงขออนุมัติโอนตั้งจ่ายรายการใหม่เพื่อจัดซื้อครุภัณฑ์คอมพิวเตอร์เพิ่มคะ

นายคอนสวรรค์ เขตนคร มีสมาชิกท่านใดจะอภิปรายเกี่ยวกับญัตติโอนงบประมาณเพื่อตั้งจ่ายเป็น

ประธานสภาเทศบาลฯ รายการใหม่ ประจำปี งบประมาณ 2563 หรือไม่ ถ้าไม่มีจะขอมติที่ประชุม มีสมาชิกท่านใดเห็นด้วย

**มติที่ประชุม เห็นด้วย 10 เสียง**

**1.นายพีระพร วรวัฒนธรรม**

**2.นายสกล อินธิแสง**

**3.นายอานนท์ ขุนหนู**

**4.นายบุญเลิศ อุ่นหล้า**

**5.นายถนอม มีพรหม**

**6.นายประเชิญ เชื้อสาทุม**

**7.นายประหยัด เชื้อสาทุม**

**8.นายคำสาย พ่อลีละ**

**9.นายตุน อินทร์โสม**

**10.นายบุญจันทร์ มีบุญ**

**ไม่เห็นด้วย - คน**

**งดออกเสียง 1 คน**

**-มติที่ประชุม เห็นด้วยกับญัตติ โอนงบประมาณเพื่อตั้งจ่ายเป็น**

**รายการใหม่ ประจำปี งบประมาณ 2563**

**จำนวน 10 เสียง**

**ระเบียบวาระที่ 5 เรื่องอื่นๆ**

นายคอนสวรรค์ เขตนคร มีสมาชิกท่านใดสงสัยจะซักถามเรื่องอื่นๆ เชิญครับ

ประธานสภาเทศบาลฯ

นายอานนท์ ขุนหนู เรียนท่านประธานสภาเทศบาลตำบลพระซอง กระผมนายอานนท์ ขุนหนู

สมาชิกสภาเทศบาลฯ สมาชิกสภาเทศบาลตำบลพระซอง ขอฝากปัญหา ถึงนายกฯ ดังนี้ 1) พี่น้องประชาชนได้รับความเดือดร้อนเนื่องจากได้รับผลกระทบจากภัยพิบัติน้ำท่วม ทำให้ถนนลูกรัง ถนนคอนกรีตชำรุดประชาชนใช้สัญจรขนสินค้าทางการเกษตรเป็นประจำ เป็นหลุมเป็นบ่อ และขาด ตั้งแต่ หมู่ 7,8,9,10,11,12 โดยเฉพาะถนนสายบ้านนายอนันต์ อินธิแสง อดีตที่ปรึกษานายกฯ เดือดร้อนมาก 2) ฝายกั้นน้ำเพื่อการเกษตร หมู่ 7 หมู่ 9 ฝายหนองยาว ฝายขาด กักเก็บน้ำไม่ได้ ช่วงหน้าแล้งชาวบ้านเดือดร้อนมาก ได้ผลผลิตไม่เต็มที่ 3) ฝายวังไห หลายหมู่บ้านใช้ประโยชน์จากแหล่งน้ำแห่งนี้ ปัจจุบันชำรุดใช้การไม่ได้ชาวนาเดือดร้อน อยากให้ท่านนากฯออกสำรวจแหล่งน้ำเพื่อการเกษตรเพื่อแก้ไขปัญหาความเดือดร้อนให้กับชาวบ้านด้วย 4) เรื่องไฟฟ้าส่องสว่าง ท่านปลัดเคยรับปากจะประสานหน่วยงานไฟฟ้าเปลี่ยนหม้อไฟ และให้เทศบาลช่วยเหลือเรื่องค่าใช้จ่ายให้อีกทาง 5) หอกระจายข่าว ถือว่าสำคัญมากสำหรับการประชาสัมพันธ์ข้อมูลข่าวสารของทางราชการ ช่วยขับเคลื่อนพัฒนาด้วยครับ

นายคอนสวรรค์ เขตนคร มีสมาชิกสภาท่านใดจะซักถามอีกหรือไม่ ถ้าไม่มีขอเชิญท่านปลัดเทศบาล

ประธานสภาเทศบาลฯ ตอบคำถาม เชิญครับ

นางสาวนฤมล เหลือบุญชู เรียนท่านประธานสภาเทศบาลตำบลพระซอง และสมาชิกสภาผู้ทรงเกียรติ ปลัดเทศบาลฯ ทุกท่าน ดิฉัน นางสาวนฤมล เหลือบุญชู ปลัดเทศบาล ปฏิบัติหน้าที่

นายกเทศมนตรี ตำบลพระซอง ขอขอบคุณท่านสมาชิกสภาทุกท่านที่นำเสนอปัญหาความเดือดร้อนของพี่น้องประชาชนเข้าสภา 1) ถนนลูกรัง หมู่ 10,12 สายบ้านนายอนันต์ อินธิแสง 2) แหล่งน้ำเพื่อการเกษตร หมู่ 7 และ หมู่ 9 3) การขอใช้ไฟฟ้าสาธารณะหม้อไฟชั่วคราวของเทศบาลตำบลพระซอง ทั้งหมดที่กล่าวมามอบหมายให้ผู้อำนวยการกองช่างเร่งรัดดำเนินการ แก้ไขปัญหาความเดือดร้อนของประชาชนโดยเร่งด่วน ส่วนไฟฟ้าส่องสว่าง, หอกระจายข่าว ได้สั่งการให้เจ้าหน้าที่ดำเนินการแล้วและ แหล่งน้ำเพื่อการเกษตร (ฝายวังไห) มอบผู้อำนวยการกองช่างตรวจสอบและ แจ้งผู้รับเหมาดำเนินการแก้ไขต่อไป

นายคอนสวรรค์ เขตนคร มีสมาชิกสภาท่านใดจะซักถามอีกหรือไม่ เชิญครับ

ประธานสภาเทศบาลฯ

นายถนอม มีพรหม เรียนท่านประธานสภาเทศบาลตำบลพระซอง กระผมนายถนอม มีพรหม

สมาชิกสภาเทศบาลฯ สมาชิกสภาเทศบาลตำบลพระซอง 1) ปัญหาความเดือดร้อนของพี่น้องประชาชน โดยเฉพาะแหล่งน้ำเพื่อการเกษตร ฝายบ่อกว้าง หน่วยงานทหารช่วยเหลือนำงบประมาณมาสร้างแหล่งกักเก็บน้ำเป็นโครงการพระราชดำริแต่ยังขาดงบประมาณในการวางท่อ ประมาณ 10 ท่อน 10 จุด และอยากให้ท่านนายกนำลูกรังมาถมคันกั้นดินพังทลาย แล้วปลูกหญ้าแฝก อยากให้เทศบาลดำเนินการต่อเพื่อช่วยเหลือพี่น้องเกษตรกรในระยะยาว 2) วัดโพธิ์ศรีบ้านบ่อดอกซ้อน ไม่มีร่องระบายน้ำ น้ำท่วมขัง เป็นแหล่งเพาะพันธุ์ยุงลายซึ่งอยู่ใกล้กับศูนย์พัฒนาเด็กเล็ก 3) ถนนสายบ้านหนองยอหมู่ 9 ถึง บ้านนาม่วง อยากให้เปลี่ยนท่อเป็นบล็อกคอนเวิร์ด เป็นการอำนวยความสะดวกและนำความเจริญด้านการคมนาคม ด้านการเกษตรให้กับพี่น้องประชาชน

นายคอนสวรรค์ เขตนคร มีสมาชิกสภาท่านใดจะซักถามอีกหรือไม่ถ้าไม่มี ขอเชิญท่านปลัดเทศบาล ประธานสภาเทศบาลฯ ตอบคำถาม เชิญครับ

นางสาวนฤมล เหลือบุญชู เรียนท่านประธานสภาเทศบาลตำบลพระซอง และสมาชิกสภาผู้ทรงเกียรติ ปลัดเทศบาลฯ ทุกท่าน ดิฉัน นางสาวนฤมล เหลือบุญชู ปลัดเทศบาล ปฏิบัติหน้าที่

นายกเทศมนตรีตำบลพระซอง ขอชี้แจงท่านสมาชิกดังนี้

1) ฝายบ่อกว้าง หมู่ 14 มอบผู้อำนวยการกองช่างดำเนินการสำรวจตรวจสอบพื้นที่ 2) วัดโพธิ์ศรี หมู่ 8 ไม่มีร่องระบายน้ำ เคยออกสำรวจแล้ว พบท่อระบายน้ำอุดตัน จะให้ผู้อำนวยการกองช่างดำเนินการ 3) ถนนสายบ้านสองคอน – นาม่วง ถ้าจะสร้างก็ต้องดูในแผนพัฒนาก่อนว่าบรรจุไว้หรือไม่ งบประมาณปี 2563 ก็ผ่านแล้ว ถ้าสามารถซ่อมได้ก็จะให้กองช่างออกสำรวจและดำเนินการ

นายคอนสวรรค์ เขตนคร มีสมาชิกสภาท่านใดจะซักถามอีกหรือไม่ เชิญครับ

ประธานสภาเทศบาลฯ

นายบุญจันทร์ มีบุญ เรียนท่านประธานสภาเทศบาลตำบลพระซอง กระผมนายบุญจันทร์ มีบุญ

สมาชิกสภาเทศบาลฯ สมาชิกสภาเทศบาลตำบลพระซอง เขต 1 มีเรื่องที่จะแจ้งสภาดังนี้ประชาชนได้ส่งหนังสือร้องเรียนเข้ามาซึ่งเป็นปัญหาเก่าๆ ที่ประชาชนยังรอการแก้ไข เช่น ไฟฟ้าส่องสว่าง ฝาบิดท่อ ร่องระบายน้ำ ชำรุดฯลฯ เป็นปัญหาค้างสะสมมานาน ส่วนมากจะเป็นงานกองช่าง งบประมาณมีเพียงพอในการดำเนินการ แต่การเอาใจใส่จากเจ้าหน้าที่ผู้รับผิดชอบไม่ดำเนินการ ขอแค่ช่วยแก้ไขปัญหาอำนวยความสะดวกให้พี่น้องประชาชนได้พึงพอใจ

นายคอนสวรรค์ เขตนคร มีสมาชิกสภาท่านใดจะซักถามอีกหรือไม่ถ้าไม่มี ขอเชิญท่านปลัดเทศบาล

ประธานสภาเทศบาลฯ ตอบคำถาม เชิญครับ

นางสาวนฤมล เหลือบุญชู เรียนท่านประธานสภาเทศบาลตำบลพระซอง และสมาชิกสภาผู้ทรงเกียรติ ปลัดเทศบาลฯ ทุกท่านดิฉัน นางสาวนฤมล เหลือบุญชู ปลัดเทศบาล ปฏิบัติหน้าที่

นายกเทศมนตรีตำบลพระซอง ขอชี้แจงปัญหาของท่านสมาชิกดังนี้คะ

1. เรื่องไฟฟ้า ดำเนินการแล้ว โดยใช้งบประมาณเงินเหลือจ่ายจากปี 2562 ซ่อมแซม จำนวน 55 จุด 2) ฝาปิดท่อระบายน้ำ ได้สั่งการให้คนงานออกสำรวจก่อนแล้ว และหมู่ 2 จะดำเนินการต่อไป 3) ถนนสายบ้านนายสี วรวัฒนธรรม มีการขุดเจาะท่อประปา มอบหมายผู้อำนวยการกองช่างออกสำรวจ 4) ถนนลูกรัง มอบ ผอ.กองช่างถ้าเป็นการซ่อมแซมมีงบประมาณในการดำเนินการ แต่ถ้าหากจะสร้างก็ต้องรองบประมาณก่อน ซึ่งในตอนนี้งบประมาณยังไม่เข้า

นายคอนสวรรค์ เขตนคร มีสมาชิกสภาท่านใดจะซักถามอีกหรือไม่ เชิญครับ

ประธานสภาเทศบาลฯ

นายอานนท์ ขุนหนู เรียนท่านประธานสภาเทศบาลตำบลพระซอง กระผมนายอานนท์ ขุนหนู

สมาชิกสภาเทศบาลฯ สมาชิกสภาเทศบาลตำบลพระซอง 1) ปัญหาเรื่องด่วนผมรับปากพี่น้องประชาชน หมู่ที่ 8 เรื่องเคลื่อนย้ายถังกรองน้ำประปาติดตั้งอยู่ระหว่างริมถนนสายดอนปู่ตา ล้ำที่ชาวบ้าน อยากให้เคลื่อนออก 2) ขอฝากท่านปลัดติดต่อของบประมาณจากอำเภอเพื่อมาพัฒนาแหล่งน้ำการเกษตร เพื่อพี่น้องประชาชนอีกทางหนึ่งด้วยครับ

นายคอนสวรรค์ เขตนคร มีสมาชิกสภาท่านใดจะซักถามอีกหรือไม่ถ้าไม่มี ขอเชิญท่านปลัดเทศบาล

ประธานสภาเทศบาลฯ ตอบคำถาม เชิญครับ

นางสาวนฤมล เหลือบุญชู เรียนท่านประธานสภาเทศบาลตำบลพระซอง และสมาชิกสภาผู้ทรงเกียรติ ปลัดเทศบาลฯ ทุกท่านดิฉัน นางสาวนฤมล เหลือบุญชู ปลัดเทศบาล ปฏิบัติหน้าที่

นายกเทศมนตรีตำบลพระซอง ขอชี้แจงปัญหาของท่านสมาชิกดังนี้คะ

1) ปัญหาความเดือดร้อนของพี่น้องประชาชน ในเรื่องไฟฟ้า ถนนชำรุด มอบผู้อำนวยการกองช่างดำเนินการ แต่ถ้าหากโครงการใหญ่ใช้งบประมาณมากเกินความสามารถก็ต้องได้รับการพิจารณา จากสภาก่อน

2) เรื่องเคลื่อนย้ายถังกรองน้ำสะอาดประปา มอบผู้อำนวยการกองช่างดำเนินการ

3) ถนนชำรุด หอกระจายข่าว ฝายน้ำล้น แหล่งน้ำเพื่อการเกษตร ฯลฯ ตามที่ประชาชนส่งหนังสือเข้ามา ขอเชิญผู้อำนวยการกองช่างชี้แจงค่ะ

นายธนูฤทธิ์ แก้วมณีชัย เรียนท่านประธานสภาเทศบาลตำบลพระซอง กระผมนายธนูฤทธิ์

ผู้อำนวยการกองช่าง แก้วมณีชัย ผู้อำนวยการกองช่าง 1) กองช่างออกสำรวจทุกหมู่บ้าน แต่ยังไม่ดำเนินการ เพราะยังติดอยู่ที่งบประมาณ แต่งบซ่อมแซม เช่น ไฟฟ้าได้ดำเนินการแล้ว โดยรื้อตัวเก่าออก อุปกรณ์ครบพร้อมดำเนินการ แต่ก็ยังมีปัญหาอยู่จากการสำรวจที่ยังไม่ทั่วถึง 2) ฝาท่อระบายน้ำ สำรวจทั้ง 4 หมู่บ้าน ติดปัญหาคือคนงานมีน้อย ทั้งออกซ่อมไฟ ฝาท่อ ท่อระบายน้ำอุดตัน มีหลายสาเหตุ แหล่งน้ำเพื่อการเกษตรได้ส่งหนังสือถึงจังหวัด เกี่ยวกับโครงการพัฒนาฯ ประมาณ 8 โครงการ ซึ่งใช้งบประมาณมากผลการพิจารณาประมาณเดือนมกราคม ปี 2563

นายคอนสวรรค์ เขตนคร มีสมาชิกสภาท่านใดจะซักถามอีกหรือไม่ถ้าไม่มี ขอเชิญท่านปลัดเทศบาล ประธานสภาเทศบาลฯ ตอบคำถาม เชิญครับ

นางสาวนฤมล เหลือบุญชู เรียนท่านประธานสภาเทศบาลตำบลพระซอง และสมาชิกสภาผู้ทรงเกียรติ

ปลัดเทศบาลฯ ทุกท่านดิฉัน นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง ขอชี้แจงปัญหาของท่านสมาชิกดังนี้คะ

เรื่องหม้อไฟฟ้าชั่วคราว ใช้ไฟฟรี 10 เปอร์เซ็นต์ มอบผู้อำนวยการกองช่างเร่งรัดดำเนินการประสานการไฟฟ้าส่วนภูมิภาค และอาทิเช่น โครงการงบลงทุนใหญ่ๆ ต้องรอให้ผ่านสามเดือนแรกก่อน ถ้าเกินศักยภาพ ก็ต้องขอรับการช่วยเหลือจากอำเภอ ,จังหวัด และเรื่องเจาะถนนวางท่อประปา หมู่ 1,2,13 มอบผู้อำนวยการกองช่างออกสำรวจและดำเนินการแก้ไข

นายคอนสวรรค์ เขตนคร มีสมาชิกสภาท่านใดจะซักถามอีกหรือไม่ เชิญครับ

ประธานสภาเทศบาลฯ

นายประเชิญ เชื้อสาทุม เรียนท่านประธานสภาเทศบาลตำบลพระซอง กระผมนายประเชิญ เชื้อสาทุม

สมาชิกสภาเทศบาลฯ สมาชิกสภาเทศบาลตำบลพระซอง ขอเสริมท่านสมาชิกสภา 1) เรื่อง ไฟฟ้าส่องสว่าง มีหลายจุดที่ยังไม่เปลี่ยน บางจุดซ่อมแล้ว ก็พังแล้ว 2) และขอให้ท่านปลัดพิจารณาการปฏิบัติงานของคนงาน บางคนพูดจาไม่สุภาพ 3) ฝายน้ำล้นวังไห ถ้าใช้ไม่ได้จริงๆ หรืองบประมาณไม่เพียงพอก็ต้องขอความช่วยเหลือจากหน่วยงานอื่น

นายคอนสวรรค์ เขตนคร มีสมาชิกสภาท่านใดจะซักถามอีกหรือไม่ถ้าไม่มี ขอเชิญท่านปลัดเทศบาล ประธานสภาเทศบาลฯ ตอบคำถาม เชิญครับ

นางสาวนฤมล เหลือบุญชู เรียนท่านประธานสภาเทศบาลตำบลพระซอง และสมาชิกสภาผู้ทรงเกียรติ

ปลัดเทศบาลฯ ทุกท่านดิฉัน นางสาวนฤมล เหลือบุญชู ปลัดเทศบาล ปฏิบัติหน้าที่นายกเทศมนตรีตำบลพระซอง ขอขอบคุณท่านสมาชิกที่ได้นำเสนอปัญหาความเดือดร้อนของพี่น้องประชาชน และน้อมรับในความบกพร่องของเจ้าหน้าที่ ซึ่งสะท้อนให้เห็นถึงการทำงานของเจ้าหน้าที่ ดิฉันพร้อมจะพัฒนาและปรับปรุงแก้ไขให้ดียิ่งขึ้นค่ะ

นายคอนสวรรค์ เขตนคร มีสมาชิกท่านใดสงสัยจะซักถามอีกหรือไม่ ถ้าไม่มี สำหรับวันนี้ขอขอบคุณ

ประธานสภาเทศบาลฯ คณะผู้บริหาร สมาชิกสภาเทศบาลตำบลพระซอง หัวหน้าส่วนราชการ เจ้าหน้าที่ที่เข้าร่วมประชุม และปิดการประชุมสภาสมัยสามัญ สมัยที่ 4

ครั้งที่ 1 ประจำปี พ.ศ. 2562 ในวันที่ 25 พฤศจิกายน 2562 เพียงแค่นี้ ครับ

**ปิดประชุมเวลา 15.00 น**.

ลงชื่อ..............................................ผู้บันทึก

นางณัชชา วงษ์จำปา

ตำแหน่ง เลขานุการสภาเทศบาลตำบลพระซอง

คณะกรรมการได้ตรวจถูกต้องแล้ว เมื่อวันที่ 28 เดือน พฤศจิกายน พ.ศ. 2562

ลงชื่อ) ประธานกรรมการตรวจรายงานฯ

(นายตุน อินทร์โสม)

(ลงชื่อ) กรรมการ (ลงชื่อ) กรรมการ

(นายประหยัด เชื้อสาทุม) (นายสกล อินธิแสง)

(ลงชื่อ) กรรมการ (ลงชื่อ) กรรมการ

(นายบุญจันทร์ มีบุญ) (นายบุญเลิศ อุ่นหล้า)

(ลงชื่อ) กรรมการ

( นายคำสาย พ่อลีละ )

(ลงชื่อ) กรรมการ / เลขานุการตรวจรายงานฯ

(นายประเชิญ เชื้อสาทุม)

- ได้รับรองรายงานการประชุมแล้ว ในการประชุมสภาเทศบาลตำบลพระซอง

สมัยสามัญ สมัยที่ 1 ครั้งที่ 1 ประจำปี 2563 เมื่อวันที่

(ลงชื่อ)

(นายคอนสวรรค์ เขตนคร)

ประธานสภาเทศบาลตำบลพระซอง